L 302/78
SK
Úradný vestník Európskej únie
2.3.
Vozidlo v režime nabíjania 1 alebo 2 (nabíjanie striedavým prúdom bez komunikácie)
2.3.1.
Nabíjacia stanica/elektrická sieť
22.11.2022
Zásuvku elektrickej siete možno umiestniť kdekoľvek na skúšobnom mieste za týchto podmienok:
— zásuvka (resp. zásuvky) sa umiestni na základnú rovinu (ALSE) alebo na podlahu (OTS),
— dĺžka káblového zväzku medzi zásuvkou elektrickej siete a sieťou (resp. sieťami) AMN musí byť čo najkrat­ šia, nemusí však byť nevyhnutne zosúladená s nabíjacou kabelážou,
— káblový zväzok sa umiestni čo najbližšie k základnej rovine (ALSE) alebo k podlahe (OTS).
2.3.2.
Umelá sieť Vozidlo sa pripojí do elektrickej siete prostredníctvom 50 μH/50Ω siete (resp. sietí) AMN (pozri bod 4 doplnku 8).
Sieť (resp. siete) AMN sa nainštaluje priamo na základnú rovinu (ALSE) alebo na podlahu (OTS).
Skriňa siete (resp. sietí) AMN musí byť spojená so základnou rovinou (ALSE) alebo pripojená k ochrannému uzemneniu (OTS, napr. zemniaca tyč).
Merací port každej siete AMN sa zakončí záťažou 50 Ω.
2.3.3.
Nabíjacia kabeláž Nabíjacia kabeláž sa položí rovno medzi sieť (resp. siete) AMN a nabíjaciu zástrčku vozidla a vedie sa kolmo k pozdĺžnej osi vozidla (pozri obrázok 3d a obrázok 3e).
Projektovaná dĺžka kabeláže od strany siete (resp. sietí) AMN po stranu vozidla je 0,8 (+0,2/–0) m, ako je znázornené na obrázku 3d a obrázku 3e.
V prípade dlhšej kabeláže sa prebytočná časť poskladá do tvaru Z so šírkou menej ako 0,5 m približne v polovici vzdialenosti medzi sieťou AMN a vozidlom.
Ak to nemožno prakticky uskutočniť vzhľadom na objem alebo tuhosť kabeláže alebo z dôvodu, že skúšanie prebieha v zariadení používateľa, umiestnenie preby­ točnej kabeláže sa presne zaznamená v skúšobnom protokole.
Nabíjacia kabeláž na strane vozidla musí visieť kolmo vo vzdialenosti 100 (+200/-0) mm od karosérie vozidla.
Celá kabeláž sa položí na nevodivý materiál s nízkou relatívnou permitivitou (dielektrickou konštantou) (εr ≤ 1,4) vo výške 100 (±25) mm nad základnou rovinou (ALSE) alebo podlahou (OTS).
2.4.
Vozidlo v režime nabíjania 3 (nabíjanie striedavým prúdom s komunikáciou) alebo 4 (nabíjanie jednosmerným prúdom s komunikáciou)
2.4.1.
Nabíjacia stanica/elektrická sieť Nabíjacia stanica môže byť umiestnená buď na skúšobnom mieste, alebo mimo skúšobného miesta.
Ak možno simulovať miestnu/súkromnú komunikáciu medzi vozidlom a nabíjacou stanicou, možno nabíjaciu stanicu nahradiť napájaním zo striedavej elektrickej siete.